Татарстанда туй сәяхәтеннән кайтучы яшь пар булган машина фура астына эләккән (ФОТО)

	Питрәч районында юл-транспорт һәлакәтенә юлыккан җиңел машинада туй сәяхәтеннән кайтып килүче яшь пар һәм әти-әниләре булган, дип хәбәр итә социаль челтәрләр кулланучылары. Яшьләр Тайландтан Казан аэропортына кайтып төшкән, анда аларны әти-әниләре каршы алган. 	 Алар өйләренә, Воткинскка юнәлгән, юлда һәлакәткә тарыганнар.

Искәртеп үтик, кичә иртән М7 трассасының 878нче чакрымында Отар-Дубровка авылы борылышында фура, йөк машинасы һәм Удмуртия номерлары белән “Шевроле” бәрелешкәнен хәбәр иткән идек. Һәлакәт нәтиҗәсендә ике ир-ат урында ук үлгәннәр. Ике пассажир хатын-кыз госпитализацияләнгән. Социаль челтәрләрдән файдаланучылар хәбәр итүенчә, соңрак аларның берсенең гомере өзелгән, табиблар икенче яшь хатын-кыз гомере өчен көрәшә.        
	---	
Татар-информ

	№ --- | 21.04.2017	


